b"\n_START_ARTICLE_\nCasa Rita Conill\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa d'estil modernista situada al n\xc3\xbamero 42 de la carretera de Camprodon. Consta de planta baixa i primer pis. La porta d\xc3\xb3na acc\xc3\xa9s a les escales que, estretes i amb forma d'arcada, pugen al primer pis. Aquesta est\xc3\xa0 disposada al centre de l'edifici i al costat de dues grans portades, tamb\xc3\xa9 en forma d'arcades de mig punt, destinades a encabir-hi cotxes. Al primer pis hi ha una gran balconada de ferro forjat amb ornamentacions, amb tres portes que hi donen acc\xc3\xa9s, totes decorades d'estil modernista. Per sobre de la balconada que va de banda a banda de l'edifici, hi ha un conjunt de nou arcades cegues, totes iguals. La fa\xc3\xa7ana de la casa \xc3\xa9s de pedra picada amb carreus desiguals i units per ciment passat dels voltants estrictes de les portes i balcons que els carreus s\xc3\xb3n molt ben disposats. Les bigues i cabirons de fusta igual que les portes.\n_START_SECTION_\nHist\xc3\xb2ria\n_START_PARAGRAPH_\nAquesta casa fou constru\xc3\xafda a la d\xc3\xa8cada dels anys vint del segle XX. Per altra banda, a l'apartat d'autors s'ha anotat an\xc3\xb2nim perqu\xc3\xa8 l'arquitecte que va confeccionar els pl\xc3\xa0nols de la casa no se sap qui va \xc3\xa9sser. El que si que se sap \xc3\xa9s que el constructor fou un tal Joan Roqu\xc3\xa9."